NUSA ขายหุ้น PP ให้ “เฉลิมชัย มหากิจศิริ” – TTA รวม 300 ล้านหุ้น
NUSA ขายหุ้น PP ครั้งที่ 3 ให้ "เฉลิมชัย มหากิจศิริ" จำนวน 100 ล้านหุ้น ราคาหุ้นละ 1.10 บ. และขายให้ TTA จำนวน 200 ล้านหุ้น ราคาหุ้นละ 1.10 บ. 
5 ต.ค. 2558

นายสมจิตร ชัยชนะ กรรมการ บริษัท ณุศาศิริ จำกัด (มหาชน) หรือ NUSA เปิดเผยว่า ที่ประชุมคณะกรรมการบริหาร เมื่อ 2 ต.ค. 58 ระบุว่า บริษัทมีความจำเป็นต้องใช้เงินทุนหมุนเวียนจึงได้มีมติอนุมัติการจัดสรรหุ้นสามัญเพิ่มทุนให้บุคคลในวงจำกัด ครั้งที่ 3 จำนวน 300,000,000 หุ้น มูลค่าที่ตราไว้หุ้นละ 1.00 บาท รวม 300,000,000 บาท กำหนดราคาเสนอขายหุ้นละ 1.10 บาท ให้แก่ นายเฉลิมชัย มหากิจศิริ นักธุรกิจ จำนวน 100 ล้านหุ้น คิดเป็น 33.33%
อีกทั้งบริษัท โทรีเซนไทย เอเยนซีส์ จำกัด (มหาชน) หรือ TTA ที่จดทะเบียนในตลาดหลักทรัพย์ จำนวน 200 ล้านหุ้น คิดเป็น 66.67% รวม 300 ล้านหุ้น เป็นเงิน 330 ล้านบาท ซึ่งบริษัทจะต้องใช้เงินเพิ่มทุนโดยการ PP ครั้งนี้ ภายในเดือนต.ค.58 โดยกำหนดวันจองซื้อและชำระเงินค่าหุ้นสามัญเพิ่มทุนให้บุคคลในวงจำกัดระหว่างวันที่ 5 ต.ค.58
อนึ่ง นายเฉลิมชัย มหากิจศิริ เป็นกรรมการและผู้ถือหุ้นใน บริษัท ไทยฟิล์มอินดัสตรี จำกัด (มหาชน) หรือ TFI และเป็นกรรมการและผู้ถือหุ้นใน TTA